Flickr .td_uid_2_60faec6eb09f4_rand.td-a-rec-img{text-align:left}.td_uid_2_60faec6eb09f4_rand.td-a-rec-img img{margin:0 auto 0 0} Raġel tressaq il-Qorti akkużat li abbuża sesswalment lin-neputija tar-rispett tiegħu ta' disa' snin. Il-Qorti semgħet kif dan l-abbuż ikkawża trawma psikoloġika severa lill-vittma. Ir-raġel ta' 42 sena miż-Żurrieq tressaq quddiem il-Maġistrat Caroline Farrugia Frendo akkużat li wettaq atti sesswali bla kunsens ma' minuri meta kellu l-obbligu li jieħu ħsiebha. Huwa wieġeb mhux ħati. Jekk jinstab ħati, ir-raġel jaffaċċja aktar minn seba' snin priġunerija. Id-Difiża talbet divjet fuq isem l-akkużat u l-allegata vittma, u l-Qorti laqgħet din it-talba. Każ ieħor ta' stupru Surġent akkużat bi stupru tkellem ma' xhud mill-ħabs Ix-xhieda ta' mart l-akkużat, in-nanna tal-vittma L-Avukat Michael Sciriha talab għall-ħelsien mill-arrest tal-akkużat, u talab il-permess tal-Qorti biex tixhed il-mara tal-akkużat minħabba din it-talba. Il-Qorti aċċettat. Il-mara telgħet tixhed u kkonfermat li hi n-nanna tal-allegata vittma. Mistoqsija mill-avukati, hija qalet li t-tifla qatt ma wriet biża' li tkun mal-akkużat f'dawn l-aħħar sentejn. Il-Prosekuzzjoni staqsietha kemm-il darba akkumpanjat lit-tifla għand il-psikologa tat-tfal. Il-mara wieġbet li marret darba, u l-psikologa qaltilha li t-tifla ma kinitx semmiet ismijiet imma stqarret li jaf ġara xi ħaġa. L-Ispettur Joseph Busuttil oġġezzjona li r-raġel jinħeles, għax qal li l-vittma għadha ma xehditx, u jaf ikun hemm tbagħbis tal-evidenza. Kompla jgħid li hu sema' lit-tifla titkellem mal-Appoġġ u mal-psikologa tat-tfal, u li hi qalet x'ġara tliet darbiet u dejjem kienet konsistenti fi kliemha. Busuttil żied jgħid li l-akkużat prattikament rabba lill-vittma. Hu qal li hu lest iressaq lix-xhieda kollha fl-ewwel seduta. Minkejja l-oġġezzjonijiet tad-Difiża, il-Qorti qablet li l-akkużat jinżamm arrestat f'dan l-istadju, sabiex ma jkunx hemm riskju li titbagħbas l-evidenza. Każ ieħor ta' stupru Sospiżi ż-żewġ qassisin akkużati b'allegat stupru fuq minorenni .td_uid_3_60faec6eb0d18_rand.td-a-rec-img{text-align:left}.td_uid_3_60faec6eb0d18_rand.td-a-rec-img img{margin:0 auto 0 0}